Ներկաներին ուղղված օրհնության և գնահատանքի իր խոսքում Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանը բարձր գնահատեց «Արևիկ» մանկական հիմնադրամի արգասաբեր գործունեությունը, արժևորեց տոնահանդեսի գեղարվեստական ելույթները, որոնք սկսվել են փոքրիկներից, այնուհետև հասակ առել, կազմավորվել ու զարգացել այս կենտրոնում, ամենուրեք հպարտությամբ ներկայացնելով հայ արվեստն ու մշակույթը: Սրբազան հայրը առաջընթաց, հաջողություններ մաղթեց մանուկների բազմակողմանի, ի մասնավորի հայեցի դաստիարակությանը միտված գործունեությանը: